《次韵唐人刘阮五首 其一 刘阮游天台》
明代·赵完璧

翠微深入兴方新，却笑浮生误紫尘。绝壁恍开他日梦，片云拟老此生身。

真机有悟元非晚，清景无涯别是春。采遍紫芝从浩漫，绮园犹笑汉羁人。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。